Sokoł Ralbicy/Hórki – Póst Budyšin 0:4 (0:1)
Zestawa domjacych: K. Gloxyn – Matka (81. Ričl), Schultz, Wałda (46. Materna), T. Bejma – Rawš, D. Gloxyn, Nuk, Hrjehor, Rachel (40. B. Bejma) – M. Kurjat
Jako njedźelu popołdnju Denny Gloxyn tři mjeńšiny do kónca ze šěsnaće metrow na wrota třěli a hóstny wrotar wulkotnje pjasćowaše, notěrowaše 89 přihladowarjow w Stadionje přećelstwa prěnju prawu šansu domjacych. W tutym wokomiku Budyšenjo w Delanach hižo ze 4:0 nawjedowachu, štož běchu sej zasłužili.
Kaž hižo w minjenymaj hromaj doma přećiwo Biskopicam II (1:2) a w Kulowje (0:3) bě w rjadach Sokoła znowa ofensiwa najsłabši dźěl mustwa. Zranjenaj Dawid Šołta a Pětr Domaška Ralbičanam wokomiknje chětro falujetaj. Tuž přińdźe dwutydźenska přestawka za hosćićelow runje prawje, wšako hłowy wčera po hrě pola wšěch akterow chětro wisachu.
hau_Latn szl_Latn szl_Latn szl_Latn